VEGA og Beatbox Entertainment præsenterer

**Sydstats rock’n’roll fra anmelderdarlingen Benjamin Booker i VEGA**

*Onsdag d. 4. marts er der old school rock’n’roll på programmet, når den anmelderroste debutant Benjamin Booker folder sig ud på Lille VEGAs scene.*
 **Jack Whites nye old school rock’n’roll-yndling**

Den amerikanske singer/songwriter [Benjamin Booker](http://www.benjaminbookermusic.com/) har med sin guitar, grovkornede stemme og old school sydstats rock’n’roll besnæret nærmest enhver amerikansk og engelsk musikanmelder.

Hans selvbetitlede debutalbum blev af den prominente BBC-radiovært Zane Lowe kaldt for ”*rock’n’roll udført på den rigtige måde*”. Rolling Stone Magazine har albummet på deres årets bedste-liste, og iTunes har ham på deres ”One to Watch Artist”-liste. Engelske The Guardian mener, at ”*The* *Black Keys og Jack White skal kigge sig over skulderen*”.

Selvsamme Jack White tog Benjamin Booker med som support på hans sommerturné, og White bad ham om at komme ud til en guitarduel til at afslutte showet med.

**Generationsforskelle i start-tyverne**

De 12 sange på albummet er skrevet mellem 2010-2012 – en periode som Benjamin Booker betegner som den værste i hans liv. Sangene handler om de generationsforskelle man oplever i starttyverne. I stedet for at fortælle venner og familie om, hvad der foregik i hans liv, skrev han en sang til dem.

”[Have You Seen My Son](https://www.youtube.com/watch?v=hkUIknxbg6Y)?” med masser af Led Zeppelin-grandiositet er skrevet til Bookers forældre. Mens den afdæmpede ”I Thought I Heard You Screaming” blev skrevet til hans bedste ven. ”[Violent Shiver](https://www.youtube.com/watch?v=zm-rb8k1HkU)” blev lanceret som albummets førstesingle.

**Cigaretter, vin og barberblade**
Benjamin Booker blev af sin coverdesigner bedt om at udvælge tre ting, der fik ham til at føle sig menneskelig og skabt af kød og blod. De tre stregkoder på albumcoveret er taget fra disse tre ting. Angiveligt skulle det være barberblade, cigaretter og vin. Sammen med et tegneseriebillede af en person i et skeletkostume samt et billede af et grædende barn, giver det et uhyggeligt strejf til de sjælfulde sange.

**Fakta om koncerten**:

Benjamin Booker (US)

Onsdag den 4. marts. kl. 21

Lille VEGA, Enghavevej 40, 1674 København V

Billetpris: 150 kr. + gebyr
Billetsalget starter fredag d. 19. december via VEGAs hjemmeside, Billetlugen og i FONA.